**Projektas**

**Nauja redakcija**

**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL UKMERGĖS RAJONO SAVIVALDYBĖS TARYBOS 2020 M. GRUODŽIO 21 D. SPRENDIMO NR. 7-290 „DĖL UKMERGĖS KRAŠTOTYROS MUZIEJAUS TEIKIAMŲ PASLAUGŲ KAINŲ NUSTATYMO“** **PAKEITIMO**

2021 m. liepos d. Nr.

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir atsižvelgdama į Ukmergės kraštotyros muziejaus 2021 m. liepos 20 d. raštą Nr. SD-52 „Dėl mokamų paslaugų sąrašo, kainų ir paslaugų teikimo tvarkos papildymo“, Ukmergės rajono savivaldybės taryba n u s p r e n d ž i a:

Pakeisti Ukmergės rajono savivaldybės tarybos 2020 m. gruodžio 21 d. sprendim~~ą~~**u** Nr. 7-290 „Dėl Ukmergės kraštotyros muziejaus teikiamų paslaugų kainų nustatymo“ patvirtintą Ukmergės kultūros centro teikiamų paslaugų kainų sąrašą, papildant jo 3 punktą 3.6, 3.7, 3.8, 3.9, 3.10, 3.11 papunkčiais ir išdėstant juos taip:

|  |  |  |  |  |
| --- | --- | --- | --- | --- |
| **Eil. Nr.** | **Paslaugos pavadinimas** | **Mato vnt.** | **Kaina (Eur)** | **Pastabos** |
| **3.** | **Edukacijos:** | | | |
| 3.6. | Pažink lietuvišką pirtį  (vantos, eteriniai aliejai, druskos, arbata (trukmė 3–4 val.) | Iki 8 asmenų | 240,00  ~~1 asm. – 30,00~~ | Paslauga suderinama iš anksto |
| 3.7. | Smetoniška pirtis  (vantos, eteriniai aliejai, druskos, pirtininko paslaugos) (trukmė 3–4 val.) | Iki 4 asmenų | 120,00  ~~1 asm. – 30,00~~ | Paslauga suderinama iš anksto |
| 3.8. | Vantų šėlsmas  (vanojimo abėcėlė, kūno šveitimas natūraliomis priemonėmis (trukmė 3–4 val.) | Iki 8 asmenų | 240,00  ~~1 asm. – 30,00~~ | Paslauga suderinama iš anksto |
| 3.9. | Muilo gamyba  (trukmė apie 1,5 val.) | **Grupės dydis 10–15 asmenų**  ~~Iki 15 asmenų~~ | 1 asm. – 5,00 | Paslauga suderinama iš anksto |
| 3.10. | Kvapų terapija  (trukmė apie 1,5 val.) | **Grupės dydis 10–15 asmenų**  ~~Iki 15 asmenų~~ | 1 asm. – 7,00 | Paslauga suderinama iš anksto |
| 3.11. | Rankdarbiai iš vilnos  (trukmė apie 2 val.) | **Grupės dydis 10–15 asmenų**  ~~Iki 15 asmenų~~ | 1 asm. – 5,00 | Paslauga suderinama iš anksto |

Savivaldybės mero pavaduotoja,

vykdanti mero funkcijas

Projektą parengė:   
Švietimo, kultūros ir sporto skyriaus vedėjo pavaduotoja Lolita Gerulskienė

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS TARYBOS 2020 M. GRUODŽIO 21 D. SPRENDIMO NR. 7-290 „DĖL UKMERGĖS KRAŠTOTYROS MUZIEJAUS TEIKIAMŲ PASLAUGŲ KAINŲ NUSTATYMO“** **PAKEITIMO“**

**AIŠKINAMASIS RAŠTAS**

2021 m. liepos 21 d.

Ukmergė

1. **Sprendimo projekto rengimo pagrindas:**

Lietuvos Respublikos vietos savivaldos įstatymo 16 straipsnio 2 dalies 37 punkte numatyta, kad išimtinė savivaldybės tarybos kompetencija yra kainų už savivaldybės biudžetinių ir viešųjų įstaigų (kurių savininkė yra savivaldybė) teikiamas atlygintinas paslaugas nustatymas. Lietuvos Respublikos vietos savivaldos įstatymo (VSĮ) 18 straipsnio 1 dalis numato, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Sprendimo projektas parengtas atsižvelgiant į Ukmergės kraštotyros muziejaus 2021 m. liepos 20 d. raštą Nr. SD-52 „Dėl mokamų paslaugų sąrašo, kainų ir paslaugų teikimo tvarkos papildymo“.

**2. Sprendimo projekto tikslas ir esmė:**

Šiuo sprendimo projektu siekiama pakeisti Ukmergės rajono savivaldybės tarybos 2020 m. gruodžio 21 d. sprendimu Nr. 7-290 „Dėl Ukmergės kraštotyros muziejaus teikiamų paslaugų kainų nustatymo“ patvirtintą Ukmergės kraštotyros muziejaus teikiamų paslaugų kainų sąrašą, papildant jo 3 punktą 3.6, 3.7, 3.8, 3.9, 3.10, 3.11 papunkčiais, išplečiant galimybes teikti kuo įvairesnes paslaugas įmonėms, įstaigoms, bendruomenėms. Ukmergės kraštotyros muziejus, įgyvendindamas savo tikslus ir uždavinius, puoselėja ir aktualizuoja krašto kultūros autentiškumą. Tai numatyta įstaigos nuostatuose.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Aiškinamojo rašto priede pateikiamas teikiamų paslaugų aprašymai ir kainų palyginimas su dalies kitų savivaldybių patvirtintais įkainiais.

**4. Sprendimui įgyvendinti reikalingos lėšos ir galimi finansavimo šaltiniai:**

Papildomo finansavimo nereikia.

**5. Priėmus sprendimą laukiami rezultatai, galimos pasekmės:**

Bus įgyvendintas projekto „Užugirio (A. Smetonos) dvaro pritaikymo turizmo reikmėms (II etapas)“ pagrindinis tikslas „Sudaryti prielaidas lankytojų srautų didinimui, veiklų kūrimui ir plėtrai Užugirio dvaro sodyboje“. Taip pat bus įveiklintas krašto kultūros autentiškumą aktualizuojantis kultūros paveldo objektas, pritaikant jį gyventojų kultūros bei švietimo poreikiams ir teikiant bendruomenei svarbias kultūrines paslaugas.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** -

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** – neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia:** Ukmergės rajono savivaldybės administracijos Švietimo, kultūros ir sporto skyriui, Ukmergės kraštotyros muziejui.

**10. Aiškinamojo rašto priedai:** Ukmergės kraštotyros muziejaus teikiamų paslaugų aprašai ir kainųlyginamasis variantas.

Švietimo, kultūros ir sporto skyriaus

vedėjo pavaduotoja Lolita Gerulskienė

Ukmergės rajono savivaldybės tarybos

2021 m. liepos d. sprendimo Nr.

aiškinamojo rašto priedas

**UKMERGĖS KRAŠTOTYROS MUZIEJAUS PASLAUGŲ APRAŠYMAI IR KAINŲ LYGINAMASIS VARIANTAS**

**PASLAUGŲ APRAŠYMAI:**

**Pažink lietuvišką pirtį**

Edukacinė programa skirta grupei iki 8 žmonių, 3 - 4 valandoms. Pasirinkę lietuviškos pirties programą simboliškai keliausite per keturis metų laikus. Taigi pirmas ,,užėjimas‘‘ – apšilimas, savotiška žiema, pažadinsite ir sušildysite save. Antras ,,užėjimas‘‘ – kūno žaidimas, atėjus pavasariui savo kūną nuprausite, išjudinsite, paskatinsite prakaitavimui. Trečias ,,užėjimas‘‘ - duokim garo, skirtas vasarai - vantų ir vanojimosi šėlsmui. Ketvirtas ,,užėjimas‘‘ - grįžimas į kūną, paskutinis žingsnis pirties kelionėje primins jaukų ir šiltą rudenį, kai nėra kur skubėti, galima mėgautis visomis žemės gėrybėmis ir ramuma, palepinsite savo odą kosmetinėmis procedūromis, kaukėmis. Edukacinės programos metu skanausite beržų sulą bei Užulėno pievų žolelių arbatą su medumi.

**Smetoniška pirtis**

Norite ramiai ir jaukiai sušilti unikalioje Dvaro pirties garinėje, fiziškai ir dvasiškai apsivalyti, maksimaliai atsipalaiduoti, būti išvanoti pirtininkų, patirti kitų pirties malonumų ir procedūrų? Šis pasiūlymas kaip tik Jums! Ši programa skirta ne didesnei nei 4 asmenų grupei. Nė vienam nepristigs pirtininkų dėmesio, o individualus vanojimas žmogui gulint – tai gamtos aromatų ir energijos kupina masažinė, atpalaiduojanti procedūra, kuri privers pasijusti it naujai gimus. Programa trunka 3-4 valandas, vyks mažiausiai 4 užėjimai.

**Vantų šėlsmas**

,,Vanta – pirties karalienė‘‘, o vanojimas - tai menas, jo mokomasi visą gyvenimą. Vantomis galima itin giliai sušildyti, atpalaiduoti, pamasažuoti visą kūną. Siūlome susipažinti su vanojimo abėcėle ir pabandyti išvanoti vieniems kitus. Programa truks bent 3-4 valandas. Šveitimas natūraliomis priemonėmis (įvairios lietuviškos žolelės, malti beržo lapai, kaštono žiedai): šveisite visą kūną, greitai ir efektyviai nuvalysite odos paviršių, pašalinsite negyvas odos  ląsteles. Maksimali grupė – 8 žmonės.

**Muilo gamyba**

Istoriniai šaltiniai teigia, kad senovėje muilas buvo pagamintas iš medžio pelenų ir vandens mišinio, kurį virindavo ir jame tirpindavo riebalus. O kaip gaminamas dabar? Edukacinio užsiėmimo metu sužinosite muilo atsiradimo istoriją, gamybos technologijas bei kokios priemonės reikalingos gamybai. Namų gamybos muilas – pats natūraliausias produktas, nes patys galite kontroliuoti jo sudėtį bei kvapą. Programos metu sužinosite muilo gamybos ištakas, iš ko ir kaip gaminamas muilas. Gamindami muilą su pasirinktais kvapais bus puiki dovana, sau ar artimiesiems. Programos trukmė apie 1,5 val. skirta 10-15 asmenų grupei.

**Kvapų terapija**

Programos metu aptarsime natūralios kosmetikos gamybos subtilumus, stebėsime vandens distiliavimo metodą. Pristatysime druskų rūšis, jų gydomąsias ir apsaugines savybes. Kūrybinių dirbtuvių metu išsiaiškinsite pagrindinius aromaterapijos principus, susipažinsite su natūralių eterinių aliejų gausa ir jų poveikių žmogaus sveikatai. Gamindami natūralius produktus atpalaiduosite savo mintis ir pasinersite į aromatų pasaulį, o pačių pagaminti kosmetikos produktai su pasirinktais kvapais bus puiki dovana, sau ar artimiesiems. Programos trukmė apie 1,5 val. skirta 10-15 asmenų grupei.

**Rankdarbiai iš vilnos**

Programa skirta supažindinti su vilnos vėlimo amatu ir vilnos ir veltinio istorija, visu procesu nuo avies iki gaminio. Pateikiant įvairių rūšių vilnos pavyzdžius paaiškinama, kas vyksta su vilna, kaip ir kodėl ji veliasi, kokia būna vilna, avių veislės, vilnos ypatumai, kuo matuojama vilnos plauko storis. Praktinės dalies metu dalyviai gauna priemones ir rodoma, kaip galima pasigaminti vilnos gaminį savarankiškai. Atsižvelgiant į dalyvių amžių, kalendorines datas bei vėlimo būdo sudėtingumą, siūloma apvelti plastmasinį eglutės žaisliuką, kiaušinį arba muilą. Pasigaminti telefono dėkliuką, puodelio paklotėlį arba dekoratyvinį kvepiantį pakabuką. Programos trukmė apie 2 val. skirta 10-15 įvairaus amžiaus asmenims.

Remiantis palyginimo analize, atlikus sąnaudų išlaidų skaičiavimus buvo nustatytos pirties edukacinių užsiėmimų kainos. Į kainą įskaičiuota komunalinės išlaidos, malkos pirties iškūrenimui, eteriniai aliejai, pirties stalas (sula, sultys, gaivieji gėrimai, arbata, medus, citrinos, džiovinti vaisiai), vantos (beržinės, liepinės) ir kitos priemonės, reikalingos edukaciniam užsiėmimui pravesti.

Buvo atlikta paslaugų ir kainų palyginimo analizė.

**PALYGINIMAI:**

|  |  |  |  |  |
| --- | --- | --- | --- | --- |
| **Eil. Nr.** | **Paslaugos pavadinimas** | **Mato vnt.** | **Kaina** | **Ukmergės muziejus**  **kaina** |
| 1. | **Sakralinė pirtis** (trukmė 5 val.)  <https://www.atostogoskaime.lt/pramogos/tikra-lietuviska-pirtis/> | 10 asmenų | 350,00  1 asm. – 35,00 | 240,00  1 asm. – 30,00 |
| 2. | **Pirties paslaptys** (trukmė 2-4 val.)  <http://www.edukacijos.lt/seimai/pirties-paslaptys/> | 10 asmenų | 40,00 Eur asmeniui | 120,00  1 asm. – 30,00 |
| 3. | **Antistresinė pirtis** (trukmė 4 val.)  <https://www.atostogoskaime.lt/pramogos/pirties-programa/> | 10 asmenų | 350,00  1 asm. – 35,00 | 240,00  1 asm. – 30,00 |
| 4. | **Edukacinė pirties programa** (trukmė 3 val.)  <https://www.poilsiskernaveje.lt/edukacines-programos-vaikams-ir-suaugusiems/sveikos-lietuviskos-pirties-edukacija> | 10 asmenų | 250,00  1 asm. – 25,00 | 240,00  1 asm. – 30,00 |
| 5. | **Lietuviškos pirties tradicijos** (trukmė 4 val.)  <https://www.poilsiskernaveje.lt/edukacines-programos-vaikams-ir-suaugusiems/sveikos-lietuviskos-pirties-edukacija> | 12 asmenų | 255,00  1 asm. – 21,25 | 240,00  1 asm. – 30,00 |
| 6. | **Lietuviška pirtis**  <https://www.saunaspa.lt/paslaugos/pirties-programos/> | 12 asmenų | 260,00  1 asm. – 21,66 | 240,00  1 asm. – 30,00 |
| 7. | **Šokiai su vantomis**  <https://www.tedo.lt/ka-pamatyti/pirties-gurmanams-dvaro-pirtis-rumsiskese/> | 8 asmenys | 300,00  1 asm. – 37,50 | 240,00  1 asm. – 30,00 |
| 8. | **Muilo gamyba**  <http://www.edukacijos.lt/vaikams/muilo-gamyba/> | Iki 15 asmenų | 1 asm. -5,00 | 1 asm. - 5,00 |
| 9. | **Kvapų terapija**  <https://www.infoanyksciai.lt/pramogos-ka-veikti/edukacines-programos-anyksciu-menu-inkubatoriuje/> | Iki 15 asmenų | 1 asm. -15,00 | 1 asm. - 7,00 |
| 10. | **Rankdarbiai iš vilnos**  <http://www.biciumuziejus.lt/index.php/edukacijos/8-vilnos-velimo-edukacine-programa> | Iki 15 asmenų | 1 asm.-5,00 | 1 asm. - 5,00 |

Švietimo, kultūros ir sporto skyriaus

vedėjo pavaduotoja Lolita Gerulskienė